Με ένα τεράστιο χαμόγελο στα χείλη η νέα πρωταθλήτρια Ευρώπης στο τριπλούν μίλησε για την αυτοπεποίθηση που είχε στον τελικό κι αφιέρωσε την επιτυχία της σε όλους τους Έλληνες

Τρίτο χρυσό μετάλλιο για την Ελλάδα στο Βερολίνο με την Βούλα Παπαχρήστου να κατακτά την πρώτη θέση στον τελικό του τριπλούν! -Η Ελληνίδα πρωταθλήτρια με άλμα στα 14.60μ πήρε το χρυσό!



Κακή επιλογή τα συγχαρητήρια του @PrimeministerGR στην Παπαχρηστου — Γιώργος Κυρίτσης (@giorgoskyritsis) August 10, 2018

Θερμά συγχαρητήρια στην Βούλα Παπαχρήστου για την κατάκτηση του χρυσού μεταλλίου στο ευρωπαϊκό πρωτάθλημα στίβου. #EC2018 #Berlin2018 — Prime Minister GR (@PrimeministerGR) August 10, 2018

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

«Κακή επιλογή» χαρακτήρισε ο βουλευτής του ΣΥΡΙΖΑ Γιώργος Κυρίτσης τα συγχαρητήρια που έδωσε ο πρωθυπουργός στην Ελληνίδα πρωταθλήτρια Βούλα Παπαχρήστου για την τεράστια επιτυχία της να κατακτήσει το χρυσό μετάλλιο στο Ευρωπαϊκό Πρωτάθλημα Στίβου.Σε μία κίνηση που θα συζητηθεί, ο βουλευτής του ΣΥΡΙΖΑ στη Β' Αθηνών Γιώργος Κυρίτσης -ο οποίος δεν έχει διαφοροποιηθεί σε κανένα πεδίο της ασκούμενης κυβερνητικής πολιτικής, στην οικονομία, στα εξωτερικά θέματα ή αλλού, ενώ στην ανείπωτη εθνική τραγωδία στο Μάτι έλαμψε διά της απουσίας του αποφεύγοντας να αρθρώσει την παραμικρή έστω κριτική γα τους χειρισμούς, τα λάθη ή τις παραλείψεις της κρατικής μηχανής και των κυβερνητικών στελεχών που είχαν σαν αποτέλεσμα 93 άνθρωποι να χάσουν τη ζωή τους- ασκεί κριτική στην επιλογή του Αλέξη Τσίπρα να συγχαρεί την πρωταθλήτρια Βούλα Παπαχρήστου!Δεν είναι γνωστό ποια ήταν η πρόθεση του Γιώργου Κυρίτση όταν αποφάσισε να εγκαλέσει τον Αλέξη Τσίπρα για την κίνησή του να αποδώσει τα εύσημα στη Βούλα Παπαχρήστου. Θέλει άραγε ο βουλευτής του ΣΥΡΙΖΑ να αντλήσει «πολιτικά» ή κάποιου είδους μικροκομματικά οφέλη ενισχύοντας την επιχειρηματολογία όσων θεωρούν ότι η Βούλα Παπαχρήστου είναι ακροδεξιά; Θέλει να «χαϊδέψει» τους οπαδούς του ΣΥΡΙΖΑ που ζητούν να περιθωριοποιηθεί η Ελληνίδα πρωταθλήτρια για ένα λάθος που έκανε στο παρελθόν και το οποίο της κόστισε τη συμμετοχή στους Ολυμπιακούς Αγώνες; Ή μήπως το κίνητρο του Γιώργου Κυρίτση ήταν απλά να συμβάλλει στην προσπάθεια της κυβέρνησης να αλλάξει η συζήτηση από την κριτική για την κρατική ολιγωρία που προκάλεσε 93 θανάτους στο Μάτι σε άλλα πιο αδιάφορα θέματα;Δείτε το τουίτ του Αλέξη Τσίπρα μετά την τεράστια επιτυχία της Βούλας Παπαχρήστου στο Ευρωπαϊκό Πρωτάθλημα στίβου, όπου η Ελληνίδα πρωταθλήτρια κατέκτησε την πρώτη θέση στο αγώνισμα του μήκους.